polyglot-tagger/wikipedia-language-snippets-filtered huggingface dataset:
கட்டமைப்புப் பொறியியல் கட்டிடங்கள், பாலங்கள், கருவிக் கட்டவைகள் கோபுரங்கள், சுவர்கள் போன்ற கட்டுமானச் சூழல்களைப் பகுப்பாய்வு செய்து வடிவமைப்பில் ஈடுபடுகிறது. கட்டிடங்களில் மட்டுமே பகுப்பய்வும் வடிவமைப்பும் மேற்கொள்ளும் பொறியாளர்கள் "கட்டிடப் பொறியாளர்கள்" எனப்படுகின்றனர். கட்டமைப்புப் பொறியாளர்கள் பொருள்வலிமை, கட்டமைப்பு பகுப்பாய்வு, கட்டிட எடை, வாழ்வோர், உட்பொருட்கள் உள்ளிட்ட கட்டகச் சுமைகளை முன்கணித்தல், காற்று, மழை, பனிப்பெய்வு, நிலநடுக்கச் சுமைகள் போன்ற அருஞ்சூழல் நிகழ்வுகள் கட்டமைப்புகளின் நிலநடுக்க வடிவமைப்பு ஆகியவற்றில் ஆழ்புலமை பெற்றிருக்க வேண்டும். நிலநடுக்கம் உள்ளிட்ட வடிவமைப்பும் கட்டுமானமும் நிலநடுக்கப் பொறியியல் எனப்படுகிறது. கட்டகக்கவின் பொறியாளர்கள் தம் வடிவமைப்பில் கட்டமைப்பை ஒரு கூறாகக் கருதுகின்றனர்; பொறியியல் வல்லுனருடனும் கட்டகக்கவினியலாளருடனும் இணைந்து மேற்கொள்ளும் கட்டமைப்புப் புலம் கட்டகக்கவின் பொறியியலாகும்.
கட்டிட வடிவமைப்புப் புலங்களில் இடுபடும் எந்திரப் பொறியாளரும் மின்பொறியாளரும் எந்திர, மின், குழாய் அமைப்புப் பொறியாளராக ஒருங்கிணைவாக்க் கூறப்படுகிறார்கள். இந்த ஒருங்கிணைந்த புலம், ஐக்கிய இராச்சியத்திலும் கனடாவிலும் ஆத்திரேலியாவிலும் கட்டிடச் சேவைப் பொறியியல் எனவும் வழங்குகிறது. எந்திரப் பொறியாளர்கள் பெரிதும் வெப்பமூட்டல், காற்றோட்ட ஏற்பாடு, கற்றுப்பதனம், குழாய் அமைத்தல் மழை வடிப்புத் தடஅமைப்புகள் ஆகியவற்ரின் வடிவமைப்பிலும் மேற்பார்வையிலும் ஈடுபடுவர். குழாய் அமைப்பவர்கள் தீயணைப்பு ஏற்பாடுகளையும் வடிவமைத்து மேற்பார்வையிடுவர். பெரிய திட்ட்ங்களில் தீயணைப்புப் பொறியாளர்களே இப்பணியை மேற்கொள்வர். மின்பொறியாளர்கள் கட்டிட மின்வழங்கல், தொலைத்தொடர்பு, தீ எச்சரிப்பு மணி, சைகை அனுப்பல், மின்னல்பாதுகாப்பு, கட்டுபாட்டுப் பொறியியல், கட்டகக்கவின் சார்ந்த ஒளியமைப்புகள் ஆகியவற்றுக்குப் பொறுப்பு வகிக்கின்றனர்.
கட்டகக்கவின் பொறியியல் , என்பது கட்டகங்களின் திட்டமிடல், வடிவமைப்பு, கட்டுமானம், பேணிக்காத்தல் ஆகிய செயல்முறைகளுக்கான தொழில்நுட்பக் கூறுகளையும் பலதுறை அணுகுமுறையையும் பயிலும் பொறியியல் புலமாகும். இங்குக் கட்டகம் என்பது கட்டிடம் மட்டுமல்லாத பிற அகச்சூழல் சார்ந்த பிற பொறியியல் அமைப்புகளையும் உள்ளடக்குகிறது. இவற்றில் ஆற்றல் பேணுதல், மின்திறன் அமைப்புகள், ஒளியூட்டும் அமைப்புகள், நீர்வரத்து அமைப்புகள், தீயணைப்பு அமைப்புகள், ஒலிநுட்ப அமைப்புகள், கிடை, குத்து போக்குவரத்து அமைப்புகள், கட்டிட உள்ளமைப்புகள், கட்டிட உறுப்புகள், பொருள்களின் நட்த்தைகளும் இயல்புகளும், கட்டுமான மேலாண்மை ஆகியனவும் அடங்கும்.
புரோட்டோசோவா போன்ற, ஓரணு உயிரிகள் ஆகும். சில புழுக்கள் மட்டுமே, பலவணுப் உயிரிகளாக உள்ளன. ஓரணு உயிரணுக்களான புரோட்டோசோவாவில் வளர் நிலைகளில் போலிக்காலாலோ, கசையாலோ இயங்கி, முதிர்நிலையில் இயக்கமில்லாதவையும், விதைத் தூள் போன்ற ஸ்போர்களால், இனம் பெருக்குபவையுமான ஸ்போரோசோவா வகுப்பில், சுதந்திரமாக வாழும் இனங்களும், ஒட்டுண்ணிகளும் பல உள்ளன. ஸ்போரோசோவா உயிரினங்களில், அனைத்தும் ஒட்டுண்ணிகளேவே இருக்கின்றன. இவை மனிதனுடைய உணவுப் பாதையிலும், வேறு முதுகெலும்பிகளின் உணவுப் பாதையிலும் வசிக்கின்றன. இந்த ஒட்டுண்ணிகளால், மனிதர்களுக்கும், அவர்தம் வளர்க்கும் விலங்குகளுக்கும், பயிர்களுக்கும் பல நோய்கள் உண்டாக்கி, பல கெடுதல்களும், அழிவுகளும் உண்டாகின்றன. கொசு, மணல் ஈ, பேன் முதலியவற்றின் கடியாலும், மனிதனுக்குப் பரவுகின்றன. சில ஒட்டுண்ணிகள் நேரடியாக நோயை உண்டாக்கும் திறன் பெற்றவை. பல ஒட்டுண்ணிகள் தங்களது நஞ்சுச் சுரப்புகள் மூலம் நோயை மறைமுகமாக உருவாக்கும் இயல்பைப் பெற்றிருக்கின்றன.எடுத்துக்காட்டாக, என்ற உயிரி மனிதக் குடலில் இனப்பெருக்கும் செய்யும் பொழுது, காய்ச்சல் உண்டாக்கும்.
வைரஸ்கள் என்னும் மிகமிக நுண்ணிய உயிர்கள், உண்டாகும் நோய்கள் பெரியம்மை, சின்னம்மை, தட்டையம்மை, பொன்னுக்குவீங்கி என்னும் புட்டாலம்மை, அக்கி, இளம்பிள்ளை வாதம், டெங்கு என்னும் முடக்கம்மை, பாப்பட்டாச்சி என்னும் மணல் ஈக் காய்ச்சல் மஞ்சள் காய்ச்சல், டைபாய்டு காய்ச்சல், இன்புளுயன்சா சளிப்பு, வெறிநாய்க்கடி நோய் போன்ற பல நோய்களை உண்டாக்குகின்றன. மாட்டுக்கு வரும் கோமாரிக்கும். ஆடு, குதிரை, பன்றி, கோழி முதலியவற்றிற்கு வரும் சில நோய்களுக்கும், வைரசால் ஏற்படுகின்றன. வைரஸ் நோய்கள் நேராகத் தொற்றிப் பரவுவதும் உண்டு.
தாவரங்களான' புகையிலை, உருளைக்கிழங்கு, தக்காளி, மொச்சை, பட்டாணி, மிளகாய், கரும்பு, சோளம் ஆகியவற்றிற்கு வரும் வரிநோய்கள், வைரஸ்களால் உண்டாகின்றன. இந்நோய்களால் இலைகளில் அங்கங்கே பச்சையாக இல்லாமல் போவதால், ஒளிச்சேர்க்கை தடைப்படுகிறது. இலைப்பகுதிகளும், காம்பும் மடிந்து விடுகின்றன. இலைச்சுருள், முடிச்சுருள், கதிர்நோய் ஆகியவையும் வைரஸ் நோய்களே. இவற்றால் செடிகளுக்கு மிகுந்த கேடு விளையும். சந்தனமரத்திற்கு வரும், கதிர்நோய் பல மரங்களைக் கொன்று விடுகிறது.
பாக்டீரியா என்னும் நுண்ணுயிர்கள், சீழ் பிடித்தல், உடல் நஞ்சாதல் அகிப் படுவன் , வெள்ளை , மேகப்புண், கவாதசுரம் , கடுங்கீல்வாதம், வாந்திபேதி , டைபாயிடு காய்ச்சல், கொள்ளை நோயாக வரும் வயிற்றுப் போக்கு, பாசிலஸ் சீதபேதி, பிளேகு , டிப்தீரியா, அடைப்பான், மெனிஞ்சைட்டிஸ், சொத்தைப்பல், தோலைப்பற்றிய பல நோய்கள், கக்குவான் முதலிய நோய்கள் உண்டாகின்றன.
ஆப்பிரிக்காவில் உறக்க நோயைப் பரவச் செய்வது, கடிக்கும் இயல்புடைய ஈயான, இட்செட்சி ஈ ஆகும். இது கடித்து இரத்தத்தை உறிஞ்சும். திரப்பனசோமா காம்பியென்ஸி, தி. புரூசியை என்னும் ஓரணுவுயிர்களால் இந்நோய் உண்டாகும். மனிதனுக்கும், கால்நடைகளுக்கும், காட்டு விலங்குகளுக்கும் பரவும் தன்மை உடையது ஆகும்.
ஒட்டுண்ணி நோய்கள் என்பது ஒட்டுண்ணிகளால் ஏற்படும் நோய்களைக் குறிக்கின்றன. விலங்குகளில் முதுகெலும்பில்லாதவைகளே, ஒட்டுண்ணி வாழ்க்கையை அதிகம் மேற்கொண்டுள்ளன. அவற்றுள்ளும் சில புழுக்களைத் தவிர, மற்ற ஒட்டுண்ணிகள், சிறிய உயிர்களாக உள்ளன.
மங்கோலியன்-மஞ்சுரியன் புல்வெளி சூழ்நிலைமண்டலமானது, மங்கோலியன்-மஞ்சுரியன் ஸ்டெப்பி புல்வெளி எனவும் அழைக்கப்படுகிறது. இந்த மித வெப்பமண்டலப் புல்வெளி உயிர்க்கோளம் மங்கோலியா, சீன தன்னாட்சிப் பிராந்தியத்தில் உள்ள உள் மங்கோலியா மற்றும் வடகிழக்கு சீனா ஆகியவற்றின் பகுதிகளில் காணப்படுகிறது.
இந்த நிலப்பகுதியில் நடுத்தர உயரம் முதல் மிக அதிக உயரம் வரையிலான புல் வகைகளைக் (இறகு புல், ஸ்டிபா பைகலென்சிஸ், செம்மறி ஆடுகளுக்கான புல் அனூரோலெபிடியம் சினென்ஸ்) கொண்டுள்ளது. கோபி பாலைவனத்தைச் சூழ்ந்த பகுதிகளில் வறட்சியைத் தாங்கக் கூடிய புல் வகைகள் காணப்படுகின்றன.
வெப்பமான கோடை மற்றும் குளிர்காலத்துடன் காலநிலை மிதமானதாக இருக்கும். ஒப்பீட்டளவில் வறண்ட நிலையில் இருப்பதால், குறைவான மழை மற்றும் நிலப்பரப்பால் சூழப்பட்ட தன்மை ஆகியவற்றின்காரணமாக தேர்ந்தெடுக்கப்பட்ட விலங்குகள் மட்டுமே இங்கு வாழ முடியும்.
இந்தப் புல்வெளியின் தென்மேற்கு சரிவுகளில் கிரேட்டர் கிங்கான் தொடரானது அகனற இலைக்காடுகளை (மங்கோலிய ஓக், வில்லோ, சைபீரிய சில்வர் பிர்ச் போன்ற தாவரங்கள் காணப்படுகின்றன.
பூந்தானம் நம்பூதிரி என்பவர் பதினாறாம் நூற்றாண்டில் வாழ்ந்த ஒரு பிரபல கவிஞரும், குருவாயூர் குருவாயூரப்பன் பக்தரும் ஆவார். இவர் இந்தியாவின் கேரளாவின் மலப்புறம் மாவட்டத்தில் கீழாற்றூரில் வசித்து வந்தார். பூந்தானம் என்பது அவரின் குலப் பெயர் ஆகும். மலையாளத்தில் "தெய்வீக ஞானத்தின் பாடல்" என்று பொருள்படும் ஞானப்பனா என்ற இவரது தலைசிறந்த படைப்புக்காக இவர் நினைவுகூரப்படுகிறார். மலையாளத்தில் இவரது மற்ற முக்கிய கவிதைகள் பாசா கர்ணாமிருதம் மற்றும் குமாரகரணம் அல்லது சந்தனகோபாலபனா என்பதாகும். இவரது மற்ற படைப்புகளில் இராகவியம், விஷ்ணுவிலாசம் மற்றும் சமசுகிருதத்தில் சீதாராகவம் மற்றும் நவீன மலையாளத்தில் விஷ்ணுகீதா மற்றும் பஞ்சதந்திரம் ஆகியவை அடங்கும்.
இவர் குருவாயூருடன் தொடர்புடைய மற்றொரு பிரபல கவிஞரான மேல்பத்தூர் நாராயண பட்டத்திரியின் சமகாலத்தவர். மலையாளத்தில் தனது "ஞானப்பனா" என்ற ஒரு படைப்பைப் படிக்க பூந்தானம் விடுத்த வேண்டுகோளை நிராகரித்துவிட்டார். பூந்தானத்தின் பணிவு மற்றும் பக்தியால் ஈர்க்கப்பட்ட குருவாயூர் குருவாயூரப்பன் இவரது படைப்புகளுக்கு முன்னுரிமை அளித்ததாகவும், பூந்தானத்தின் "சந்தானகோபாலபனா"வை புறக்கணித்ததற்காக பட்டத்திரியை ஒரு முறை கண்டித்தார் எனவும் அவர் பட்டத்திரியின் விபக்தியிலிருந்து பூந்தானத்தின் உண்மையான பக்திக்குத் திருப்பினார் என்றும் புராணக்கதை கூறுகிறது.
புராணத்தின் படி, 1640 ஆம் ஆண்டில் பூந்தானம் இந்த உலகத்தை விட்டு வெளியேறினார். அவர் சொர்க்கத்திற்கு புறப்படுவதாக அறிவித்தபோது, தன்னுடன் சேர விரும்பும் எவரையும் அவர் அழைத்தார். இதை கிராம மக்கள் அனைவரும் மறுத்துவிட்டனர். இறுதியில், நோய்வாய்ப்பட்ட மனைவியை பராமரித்த ஒரு வேலைக்காரி மட்டுமே அவனுடைய பரலோக பயணத்தில் அவருடன் சேர்ந்து கொண்டதாக தெரிகிறது.
ரக்பி லீக்கில் இருந்து ஓய்வு பெற்ற லிண்ட்வால் , பிரிஸ்பேன் துடுப்பாட்ட அரங்கத்தில் இங்கிலாந்துத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். டான் பிராட்மேனின் தலைமையில் இது இவரது முதல் போட்டி ஆகும். லிண்ட்மேன் பிராட்மனின் ரசிகராக இருந்தார். இவரைப் பற்றி கூறும் போது இவர் நமது அணியில் இருந்தால் அதுவே அனைவருக்கும் ஊக்கமளிக்கிறது.ஆத்திரேலியத் துடுப்பாட்ட அணி 559 ஓட்டங்களுக்கு 7 இழப்புகளை எடுத்திருந்த வேளையில் இவர் களமிறங்கினார். இவர் 31 பந்துகளில் ஓர் ஓட்டம் எடுத்தார். ஆத்திரேலியத் துடுப்பாட்ட அணி 645 ஓட்டங்களை எடுத்தது. பின் பந்துவீச்சில் 23 ஓட்டங்களை விட்டுக் கொடுத்தார். ஆனால் இழப்பினைக் கைப்பற்றவில்லை. இவர் சின்னம்மை நோயினால் பாதிக்கப்பட்டார்.
ரேமண்ட் ரஸ்ஸல் லிண்ட்வால் 1946 முதல் 1960 வரை 61 தேர்வுத் துடுப்பாட்டப் போட்டிகளில் ஆஸ்திரேலியத் துடுப்பாட்ட அணியினை பிரதிநிதித்துவப்படுத்திய துடுப்பாட்ட வீரர் ஆவார் . இவர் எல்லா காலத்திற்குமான மிகச்சிறந்த விரைவு வீச்சாளர்களில் ஒருவராக பரவலாகக் கருதப்படுகிறார். இவர் செயின்ட் ஜார்ஜ் அணிக்காக ரக்பி லீக் கால்பந்து விளையாடியுள்ளார்.2009 ஆம் ஆண்டில், லிண்ட்வால் ஐ.சி.சி துடுப்பாட்ட ஹால் ஆஃப் ஃபேமில் சேர்க்கப்பட்டார் .
தனது 11 ஆம் வயதில், லிண்ட்வால் மற்றும் இவரது மூத்த சகோதரர் ஜாக் ஆகியோர் சிட்னி கிரிக்கெட் மைதானத்தில் 1932–33 ஆஷஸ் தொடரின் முதல் தேர்வுத் துடுப்பாட்டப் போட்டியின் இரண்டாவது நாளில் பார்வையாளர்களாக இருந்தனர்.இந்தப் போட்டியில் ஸ்டான் மெகபே இறுதிவரை ஆட்டமிழக்காமல் 187 ஓட்டங்களை எடுத்தார்.
லிண்ட்வால் சிட்னியின் தென்கிழக்கு புறநகர்ப் பகுதியான மாஸ்காட்டில் பிறந்தார். ஐந்து குழந்தைகளில் நான்காவது குழந்தையாகப் பிறந்தார். இவருக்கு ஒரு தங்கை , இரண்டு மூத்த சகோதரிகள் இருந்தனர்.
20 க்கும் மேற்பட்ட புத்தகங்களை எழுதிய ஆசிதா, தனது சிறுகதைகள் மற்றும் கவிதைகள் மூலம் தனது வாழ்க்கை அனுபவங்களை சித்தரித்ததாக அறியப்படுகிறது. கமலா சுராயாவுக்குப் பிறகு மலையாளத்தின் மிக முக்கியமான பெண் எழுத்தாளர்களில் ஒருவராகவும், சிறுகதைகளுக்கு மிகவும் பிரபலமானவராகவும் கருதப்பட்டார். அவர் அலெக்சாண்டர் புஷ்கின் மற்றும் ஜலால் அத்-தின் முகம்மது ரூமி ஆகியோரின் பல படைப்புகளையும் ஹைக்கூ கவிதைகளையும் மொழி பெயர்த்துள்ளார். அவர் இராமாயணம், பாகவதம், ஜாதகா கதைகள் மற்றும் ஐதீகமாலா போன்றவற்றை தழுவி குழந்தைகளுக்காக எழுதினார். அவரது வாழ்க்கை வரலாறு, அத்து நஜனிருன்னு என்பதை சிகாபுதீன் பொய்தும் கதாவு என்பவர் ஒரு நேர்காணல் வடிவத்தில் வெளியிட்டார்.
ஆசிதா இவர் ஒரு மலையாள இலக்கியத்தின் இந்திய எழுத்தாளர் ஆவார். சிறுகதைகள், கவிதைகள் மற்றும் மொழிபெயர்ப்புகளுக்கு மிகவும் பிரபலமானவர். மலையாள மொழியில் ஹைக்கூ கவிதைகளை தனது மொழிபெயர்ப்பின் மூலம் பிரபலப்படுத்துவதில் அவர் பங்களித்தார். மேலும் அவரது கதைகள் வாழ்க்கையின் முக்கியமான சித்தரிப்புக்காக அறியப்பட்டன. கதைக்கான கேரள சாகித்ய அகாடமி விருது மற்றும் பத்மராஜன் விருது, லலிதாம்பிகா அந்தர்ஜனம் ஸ்மாரக சாகித்ய விருது மற்றும் எடசேரி விருது உள்ளிட்ட பிற கௌரவங்களையும் அவர் பெற்றுள்ளார்.
பொன்னானி எடசேரி சமாரகா சமிதி என்ற அமைப்பு 1986 ஆம் ஆண்டில் எடசேரி விருதுக்கு ஆசிதாவின் படைப்பான விஸ்மயா சிக்னங்கல் என்பதைத் தேர்ந்தெடுத்தது. 1994 ஆம் ஆண்டில் அவர் லலிதாம்பிகா அந்தர்ஜனம் சமாரக சாகித்ய விருதைப் பெற்றுள்ளார். அவரது சிறுகதைத் தொகுப்பான ததகதா 2000 ஆம் ஆண்டில் பத்மராஜன் விருதைப் பெற்றது. கேரள சாகித்ய அகாடமி 2015 ஆம் ஆண்டில் கதைக்கான வருடாந்திர விருதுக்கு மற்றொரு சிறுகதைத் தொகுப்பான ஆசிதாயுடே கதகல் என்பதைத் தேர்ந்தெடுத்தது. அவர் அங்கனம் விருது மற்றும் தோப்பில் இரவி அறக்கட்டளை விருதையும் பெற்றுள்ளார்.
1956 ஏப்ரல் 5 ஆம் தேதி தென்னிந்திய மாநிலமான கேரளாவின் திருச்சூர் மாவட்டத்தில்உள்ள பழயனூரில் பாதுகாப்பு கணக்கு அதிகாரியான கே. பி. நாயர் மற்றும் தெக்கேகருபத் தங்கமணி அம்மா ஆகியோருக்கு ஆஷிதா பிறந்தார். டெல்லி மற்றும் பம்பாயிலிருந்து பள்ளிப் படிப்பை முடித்த அவர், எர்ணாகுளம் மகாராஜா கல்லூரியில் ஆங்கில இலக்கியத்தில் பட்டப்படிப்பு மற்றும் முதுகலைப் பட்டங்களைப் பெற்றார்.
ஆசிதா கல்வியாளரான கே.வி.ராமங்குட்டி என்பவரைத் திருமணம் செய்து கொண்டார். இத்தம்பதியருக்கு உமா பிரசீதா என்ற ஒரு மகள் இருந்தார். ஆசிதா 2013 ஆம் ஆண்டில் தொடர் புற்றுநோயால் பாதிக்கப்பட்டு மற்றும் திருச்சூரிலுள்ள ஒரு தனியார் மருத்துவமனையில் சிகிச்சையில் இருந்தார். அவர் 2019 மார்ச் 27அன்று தனது 62 ஆவது வயதில் இறந்தார்.
பின்னடுவகே சதுரங்க டி சில்வா பொதுவாக் சில்வா என அறியப்படும் இவர் இலங்கைத் துடுப்பாட்ட அணியின் வீரர் ஆவார். இவர் இலங்கைத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் , பன்னாட்டு இருபது20, பட்டியல் அ துடுப்பாட்டம் ஆகிய போட்டிகளில் விளையாடி வருகிறார். இடதுகை மட்டையாளரான இவர் இலங்கை தேசிய அணி தவிர சிலா மரியான்சு துடுப்பாட்ட சங்கம், கம்பைண்டு மாகாணத் துடுப்பாட்ட அணி, மூர்ச் துடுப்பாட்ட சங்கம், இலங்கை அ அணி, இலங்கை அ வளர்ந்து வரும் அணி ஆகிய துடுப்பாட்ட அணிகளுக்காகவும் விளையாடி வருகிறார்.
டி சில்வா தனது நீண்டகால தோழியான நிர்மா டி சில்வாவை 7 ஆகஸ்ட் 2015 அன்று திருமணம் செய்து கொண்டார். கொழும்பின் கிங்ஸ்பரி விடுதியில் இவர்களின் திருமணம் கொண்டாட்டங்கள் நடைபெற்றது. அவரது தம்பி வனிந்து அசரங்கா ஒரு வரையறுக்கப்பட்ட துடுப்பாட்டப் போட்டிகளில் விளையாடி வருகிரார். 2017 ஆம் ஆண்இல் சிம்பாப்வே துடுப்பாட்ட அணிக்கு எதிரான துடுப்பாட்டப் போட்டியில் இவர் அறுமுகமனார்.
2009 ஆம் ஆண்டில் இவர் பட்டியல் அ துடுப்பாட்டப் போட்டிகளில் அறிமுகமனார். செப்டமபர் 16 இல் கொழும்பு துடுப்பாட்ட அரங்கத்தில் நடைபெற்ற போட்டியில் கொழும்பு துடுப்பாட்ட அணிக்கு எதிரான பட்டியல் அ போட்டியில் மூர்ச் துடுப்பாட்ட அணி சார்பாக விளையாடினார்.
2018 ஆம் ஆண்டில் நடைபெற்ற சூப்பர் மாகாணத் துடுப்பாட்டத் தொடரில் இவர் காலி துடுப்பாட்ட அணி சார்பாக விளையாடினார். அதற்கு அடுத்த மாதம் நடைபெற்ற 2018 சூப்பர் மாகாண ஒருநாள் போட்டிக்கான காலி துடுப்பாட்ட அணியிலும் அவர் இடம் பெற்றார் .
2009 ஆம் ஆண்டில் இவர் முதல் தரத் துடுப்பாட்டப் போட்டிகளில் அறிமுகமானார். அக்டோபர் 30 இல் கொழும்பில் உள்ள துடுப்பாட்ட அரங்கத்தில் நடைபெற்ற பிரீமியர் லீக் துடுப்பாட்டத் தொடரில் விளையாடினார்.
முகமது அமீன் ஒரு வழக்கறிஞராக, 1947 இல், பச்சன் என்ற வழக்கறிஞரின் கீழ் பயிற்சி பெற்றார். இருப்பினும், ஒரு வழக்கறிஞராக இவரது வாழ்க்கை குறுகிய காலமாக இருந்தது. இவர் 1949 இல் டெல்லியில் உள்ள செயின்ட் ஸ்டீபன் கல்லூரியில் விரிவுரையாளராக சேர்ந்தார். 1952 இல் இவர் கார்னெல் பல்கலைக்கழகத்திலும் பின்னர் இசுடான்போர்டு பல்கலைக்கழகத்திலும் முதுகலைப் பட்டம் பெற்றார் . இவர் வரலாற்றுத் துறையின் தலைவராக 1989 இல் ஓய்வு பெறும் வரை 39 ஆண்டுகள் புனித ஸ்டீபன்ஸில் கற்பித்தார்.
இவரது பள்ளி கல்வி அலகாபாத்தில் தொடங்கியது, அங்கிருந்து முகலாய சராய் மற்றும் இறுதியாக பனாரசில் உள்ள குயின்ஸ் கல்லூரி பள்ளிக்கு சென்றார். அதைத் தொடர்ந்து, புகழ்பெற்ற வரலாற்றாசிரியரான சர் சபாத் அகமது கானின் கீழ் 1945 இல் அலகாபாத் பல்கலைக்கழகத்தில் வரலாற்றில் பட்டம் பெற்றார். 1949 ஆம் ஆண்டில் அலிகார் முஸ்லீம் பல்கலைக்கழகத்தில் வரலாறு மற்றும் சட்டம் இரண்டிலும் முதுகலைப் பட்டம் பெற்றார்.
முகமது அமீன் இவர் ஒரு இந்திய வரலாற்றாசிரியர் ஆவார். இந்தியாவின் புது தில்லியில் அமைந்துள்ள பல்கலைக்கழகமான ஜாமியா அம்டார்ட் என்ற உயர் கல்வி நிறுவனத்தின் துணைவேந்தராக இருந்த இவர் 2010 இல் பத்ம பூசண் விருது பெற்றுள்ளார்.
அமீன் குர்சத் என்பவரை மணந்தார். இத்தம்பதியருக்கு வரலாற்றாசிரியரும் உரோட்சு பல்கலைகழகத்தின் அறிஞருமான சாகித் அமீன் என்ற ஒரு மகனும், ஒரு ஊடக ஆளுமையாகவும், ஆசிரியராக உள்ள கசலா என்ற மகளும் இருக்கின்றனர்.
1994-96 வரை உஸ்பெகிஸ்தான் அரசாங்கத்தின் அழைப்பின் பேரில் அல் பெரூனி நிறுவனத்தில் நிபுணர் வரலாற்றாசிரியராக பணியாற்றினார்.
இவர் பிப்ரவரி 2, 1999 அன்று தேர்வுத் துடுப்பாட்டப் போட்டியில் இருந்து ஓய்வு பெற்றார். 104 தேர்வுத் துடுப்பாட்டப் போட்டியில் , 19 நூறுகள் மற்றும் 40 அரை நூறுகள் உட்பட 43.49 மட்டையாட்ட சராசரியுடன் 7,525 ஓட்டங்கள் எடுத்தார். இவர் சிறந்த களத் தடுப்பாளர் ஆவார். இவர் 157 கேட்சுகளைப் பிடித்துள்ளார்.பின்னாளில் இந்தச் சாதனையினை ராகுல் திராவிட் முறியடித்தார்.'கேப்டன் க்ரம்பி' என்ற புனைப்பெயரைப் பெற்ற இவரது முன்னோடி ஆலன் பார்டருக்கு மாறாக, டெய்லர் எப்போதும் மகிழ்ச்சியான மற்றும் நேர்மறையான நடத்தைக்காக பாராட்டுக்களை வென்றார். இவருக்குப் பின்னர் வந்த ஸ்டீவ் வா, பார்டர் மற்றும் டெய்லரால் ஆகியோரால் வலிமையான அணியாக கருதப்பட்ட அணியினை மேலும் வலிமையாக்கினர்.1999 ஆம் ஆண்டில் ஆஸ்திரேலிய ஆண்டின் சிறந்தவராகப் பெயரிடப்பட்ட இவர் தற்போது ஆத்திரேலியத் துடுப்பாட்டத்தின் முன்னாள் இயக்குனரும் நைன் நெட்வொர்க்கின் வர்ணனையாளருமாக உள்ளார்
வங்கி மேலாளர் டோனி டெய்லருக்கும், இவரது மனைவி ஜூடிக்கும் பிறந்த மூன்று குழந்தைகளில் இவர் இரண்டாவது குழந்தை ஆவார். மார்க் டெய்லரின் ஆரம்ப ஆண்டுகள் வாகா வாகாவில் இருந்தது. அங்கு இவரது குடும்பம் இவரது எட்டாம் வயதில் இடம் பெயர்ந்தது. இவரது தந்தை விளையாட்டு பின்னணி கொண்டிருந்தார், நியூகேஸில் முதல் தர ரக்பி விளையாடினார். தனது இளம் வயதில் கால்பந்து மற்றும் துடுப்பாட்டத்தினை விரும்பினார். இவர் தனது விட்டின் வாகனங்கள் நிறுத்தும் இடத்தில் மட்டையாட்டம் செய்ய கற்றுக்கொண்டார். இவரது தந்தை கார்க் பந்துகளை இவருக்கு பந்து வீசினார்.
இவர் 1988 முதல் 1999 வரை தேர்வுத் துடுப்பாட்டப் போட்டிகளில் தொடக்க மட்டையாளரகவும், 1994 முதல் 1999 வரை தலைவராகவும் இருந்தார், ஆலன் பார்டருக்கு அடுத்ததாக இவர் தலைவர் பொறுப்பினை ஏற்றார்.ஆஸ்திரேலியத் துடுப்பாட்ட அணி தேர்வுத் துடுப்பாட்டத்தில் ஆதிக்கம் செலுத்திய காலத்தில் ஒரு கருவியாக இவர் பரவலாகக் கருதப்பட்டார்.1997 ஆம் ஆண்டில் இங்கிலாந்துத் துடுப்பாட்ட அணிக்கு எதிரான போட்டித் தொடரை 3-0 என இழந்ததும் இவர் தலைவர் பொறுப்பில் இருந்து விலகினார்.
மார்க் அந்தோனி டெய்லர் ஒரு முன்னாள் ஆஸ்திரேலிய துடுப்பட்ட வீரர் மற்றும் முன்னாள் ஆத்திரேலியத் துடுப்பாட்டத்தின் இயக்குனரும் நைன் நெட்வொர்க்கின் தற்போதைய வர்ணனையாளருமாவார்.
பந்தோபாத்யாய் ஒரு எழுத்தாளராக மாறுவதற்கு முன்பு தனக்கும் இவரது குடும்பத்தினருக்கு உதவுவதற்காக பல்வேறு வேலைகளில் பணியாற்றினார். அவரது முதல் வேலை ஆசிரியர் பணியாக இருந்தது. ஆனால் அவர் பசு பாதுகாப்பு இயக்கத்தின் பயண விளம்பரதாரராகவும், பின்னர் கெலத்சந்திர கோசின் செயலாளராகவும் பணியாற்றினார். இதில் அவரது பாகல்பூர் தோட்டத்தின் நிர்வாகமும் அடங்கும். இவர் தனது குடும்பத்தை பயிற்றுவிக்கும் போது இசை மற்றும் தொண்டு ஆகியவற்றில் முக்கிய பெயரான கெலத்சந்திராவுடன் தொடர்பு கொண்டிருந்தார். கேலத்சந்திர நினைவுப் பள்ளியிலும் கற்பித்தல் பணியில் ஈடுபட்டார். இறுதியில், பந்தோபாத்யாய் தனது சொந்த இடத்திற்கு திரும்பி, கோபால்நகர் பள்ளியில் ஆசிரியராக பணியாற்றத் தொடங்கினார். அவர் இறக்கும் வரை தனது இலக்கியப் பணிகளுடன் தொடர்ந்தார். சார்கண்டில் உள்ள காத்சிலா என்ற ஊரில் தங்கியிருக்கும் போது பதேர் பாஞ்சாலியை எழுதி வெளியிட்டார்.
பிரித்தானிய இந்தியாவின் மிகப் பழமையான நிறுவனங்களில் ஒன்றான போங்கான் உயர்நிலைப் பள்ளியில் பந்தோபாத்யாய் படித்தார். மேலும் திறமையான மாணவராகக் கருதப்பட்டார். நுழைவு மற்றும் இடைநிலை கலைத் தேர்வுகளில் முதல் பிரிவு இடத்தைப் பெற்றதைத் தொடர்ந்து, கொல்கத்தாவில் உள்ள சுரேந்திரநாத் கல்லூரியில் பொருளாதாரம், வரலாறு மற்றும் சமஸ்கிருதம் ஆகியவற்றில் இளங்கலை பட்டப்படிப்பை முடித்தார். அவர் கல்கத்தா பல்கலைக்கழகத்தில் முதுகலை பட்டம் மற்றும் சட்ட வகுப்புகளில் அனுமதிக்கப்பட்டார். ஆனால் முதுகலை படிப்பை முடிக்கவில்லை. பின்னர் ஹூக்லியின் ஜாங்கிபாராவில் உள்ள ஒரு பள்ளியில் ஆசிரியராக சேர்ந்தார்.
பிபுதிபூஷன் பந்தோபாத்யாய் இவர் ஒரு இந்திய வங்காள எழுத்தாளர், மற்றும் நவீன பெங்காலி இலக்கியத்தின் முன்னணி எழுத்தாளர்களில் ஒருவராவார். இவரது சிறந்த படைப்பு சுயசரிதை புதினமான பதேர் பாஞ்சாலி என்பதாகும். இச்சமதி என்ற புதினதிற்காக மேற்கு வங்காளத்தின் மிகவும் மதிப்புமிக்க இலக்கிய விருதான இரபிந்திர புரஸ்கார் விருது 1951 ஆம் ஆண்டில் மரணத்திற்குப் பின் இவருக்கு வழங்கப்பட்டது.
அவரது முதல் மனைவி கௌரி தேவி அவர்களுக்குத் திருமணமான ஒரு வருடம் கழித்து வாந்திபேதியால் இறந்தார். அவரது மரணம் மற்றும் பந்தோபாத்யாயின் தனிமை ஆகியவை இவரது சோகத்தின் கருப்பொருளுக்கு வழிவகுத்தன. இது அவரது ஆரம்பகால எழுத்துக்களில் ஒரு தொடர்ச்சியான மையக்கருவாக மாறியது. 46 வயதில், ராம சட்டோபாத்யா என்பவரை இரண்டாவதாக மணந்தார். இவர்களுக்கு தாரதாஸ் என்ற ஒரு மகன் 1947 இல் பிறந்தார்.
பந்தோபாத்யாய் தனது ஆரம்ப நாட்களை மோசமான வறுமையில் கழித்தார். பின்னர் அவர் தனது குடும்பத்திற்கு நிதி ரீதியாக உதவினார். இருப்பினும் அவரது உதவியின் அளவு தெரியவில்லை. அவர் ஒரு வலுவான கட்டமைப்பைக் கொண்டிருந்தார். ஒவ்வொரு நாளும் காடுகளில் மைல் கணக்கில் நடந்து சென்றார், வழக்கமாக தனது குறிப்புப்புத்தகத்தை எழுதும் நோக்கத்திற்காக எடுத்துச் செல்வார்.
மரபியலில், மரபணுத்தொகுப்பு என்பது ஒரு செயற்படும் தாயனை கூட்டு, இதில் கொத்தான மரபணுக்கள் ஒரு தனி ஊக்குவிப்பான் கீழ் இயங்குங்குகின்றன. இதிலிருக்கும் மரபணுக்கள் அனைத்துமாக படியெடுத்து தூதாறனை இழைகளாக மாறியபின், ஒன்று, முழுவதுமாக குழியவுருவில் மரபுத்தகவல் பெயர்வில் ஈடுபடும் அல்லது இயைத்தல் வழியே ஒற்றைப்புரதமாக்கம் தூதாறனைகளை ஆக்கி, தனித்தனியே மறுபுத்தகவல் பெயர்வில் ஈடுபடும். இதன் விளைவாக அணுத்தொகுப்பில் இருக்கும் மரபணுக்கள் ஒன்றாக வெளிப்படும் அல்லது வெளியப்படவே ஆகாது. வேறுபல மரபணுக்கள் ஒன்றாக படியெடுத்து ஓர் மரபணுத்தொகுப்பு வரையறுக்கின்றனர்.
முன்னதாக, இத்தொகுப்புகள் நிலைக்கருவிலிகளில் மட்டுமே இருந்ததாக எண்ணப்பட்டிருந்தது. அதன்பின் 1990களில் முதற்தொகுப்பு மெய்க்கருவுயிரியில் கண்டறியப்பட்டது. அஃது பல ஆதாரங்கள் இவை முன்கருதப்பட்டிருந்தது போலல்லாது மிகவும் பொதுவாக இருந்துள்ளதாக சுட்டுகின்றனர். பொதுவாக, நிலைக்கருவிலி மரபணுத்தொகுப்புகள் பன்புரதமாக்கம் தூதாறனைகளை வெளிக்கொள்கின்றன, மெய்க்கருவுயிரி மரபணுத்தொகுப்புகள் ஒற்றைப்புரதமாக்கம் தூதாறனைகளை வெளிக்கொள்கின்றன.
மரபணுத்தொகுப்புகள் முதன்மையாக நிலைக்கருவிலியிலும், சில மெய்கருவுயிரியிலும் எர்படுகின்றன. ஒரு மரபணுத்தொகுப்பு பல்வேறு கட்டமைப்பு மரபணுக்கள் ஒரு பொது உக்குவிப்பான் கீழாக, பொது இயக்குவான் கொண்டு உருவகிக்கபட்டுள்ளது.
மரபணுத்தொகுப்புகள் நுண்ணுயிர்த்தின்னிகளிலும் காணப்படுகின்றன. சான்ற, டீ7 தின்னிகளில் இரண்டு மரபணுத்தொகுப்புகள் உள்ளன. முதலொன்று, பல்வேறு விளைப்பொருட்களை ஈட்டும். மற்றொன்று, சிதைவு மரபணுக்களை கொண்டுள்ளது.
பதினைந்து ஆண்டுகளுக்குப் பிறகு, இவர் ஏ.சி.சி லிமிடெட் (பின்னர் அசோசியேட்டட் சிமென்ட் கம்பெனிகள் என்று அழைக்கப்பட்டது) நிறுவனத்தின் இயக்குனராக பொறுப்பெற்றுக் கொண்டார். அந்நிறுவனத்தை அம்புஜா நியோட்டியா குழுமத்தில் சேர்த்தார். மேலும் உற்பத்தி திறன் கொண்ட இந்திய சிமென்ட் துறையில் சந்தைத் தலைவர்களில் ஒருவராக குழுவை வழிநடத்தியதாக கூறப்படுகிறது. 22 மில்லியன் டன்களுக்கு மேலாக மற்றும் பில்லியன் 152 ஒரு சந்தை மூலதன மதிப்பாக இருந்தது. 2009 ஆம் ஆண்டில் பதவியில் இருந்து ஓய்வு பெறும் வரை இவர் அக்குழுமத்தின் தலைவராக பணியாற்றினார். ஆனால், இவர் அனைத்து நிர்வாக பதவிகளையும் கைவிட்டபோது மேலும் இரண்டு ஆண்டுகள் நிர்வாக இயக்குநர்களில் ஒருவராக தொடர்ந்தார். பிசினஸ் ஸ்டாண்டர்டு என்ற தினசரி 2005 இன் ஒரு பட்டியல் இவருக்கு செல்வந்த இந்தியர்களில் 35 இடத்தை வழங்கியது.
சுரேஷ்குமார் நியோட்டியா இவர் ஓர் இந்திய தொழிலதிபரும், தொழில்முனைவோரும், கலை சேகரிப்பாளரும், தொண்டுள்ளம் படைத்தவரும், அம்புஜா சிமென்ட்ஸ் மற்றும் அதனுடன் தொடர்புடைய நிறுவனங்களின் இணை நிறுவனரும் ஆவார். இவர் 2009 ஆம் ஆண்டு வரை அக்குழுவின் தலைவராக இருந்தார். இவர் தனது இணை நிறுவனர் நரோட்டம் சேக்சாரியாவுக்கு ஆதரவாக அந்த பதவியை கைவிட்டார். மேலும் அவர் இறக்கும் வரை குழுவின் தலைவர் எமரிட்டஸாக இருந்தார். ஆர்வர்டு வர்த்தகப் பள்ளி - எகனாமிக் டைம்ஸ் விருதைப் பெற்றவர், அனாமிகா கலா சங்கம் மற்றும் படடிக் போன்ற கலாச்சார அமைப்புகளின் ஊக்குவிப்பை உள்ளடக்கிய பல சமூக நடவடிக்கைகளில் ஈடுபட்டுள்ளார். வர்த்தக மற்றும் தொழில்துறையில் இவர் செய்த பங்களிப்பிற்காக 2008 ஆம் ஆண்டில் இந்திய அரசு இவருக்கு பத்ம பூசண் வழங்கி வழங்கியது.
1950 களில் தனது மூத்த சகோதரர் வினோத் நியோட்டியாவுடன் குடும்பத் தொழிலில் கலந்துகொண்டு தனது வாழ்க்கையைத் தொடங்கினார். அதைத் தொடர்ந்து, இவர் தனது சகோதரி-மாமியார் பிம்லா பொடார் உடன் தொடர்புடைய நரோட்டம் சேக்சரியாவுடன் சேர்ந்தார். மேலும் 1983 ஆம் ஆண்டில் குஜராத் அம்புஜா சிமென்ட்ஸ் லிமிடெட் என்ற நிறுவனத்தைத் தொடங்கினார்.
கொல்கத்தாவில் ஒரு நூற்றாண்டு பழமையான வணிகக் குடும்பத்தில் 1936 செப்டம்பர் 8, அன்று பிறந்த நியோட்டியா கொல்கத்தா பல்கலைக்கழகத்தின் செயின்ட் சேவியர் கல்லூரியில் வணிகத்தில் பட்டம் பெற்றார்.
இவர் ஆர்வர்டு வர்த்தகப் பள்ளி - எகனாமிக் டைம்ஸ் விருதைப் பெற்றவர். 2008 ஆம் ஆண்டில் இந்திய அரசு இவருக்கு கௌரவத்தை வழங்கியது.
2018 ஆம் ஆண்டின் கரீபியன் லீக் துடுப்பாட்டத் தொடரில் விளையாடுவதற்கு இவர் தேர்வானார்.செப்டம்பர் 2018 இல், ஆப்கானிஸ்தான் பிரீமியர் லீக் போட்டியின் முதல் பதிப்பில் பால்க் அணியில் இடம் பெற்றார். போட்டியின் இறுதிப் போட்டியில், இவர் ஐந்து இலக்குகளை வீழ்த்தினார் மேலும் ஆட்ட நாயகனாக தேர்வு செய்யப்பட்டார். அந்தப் போட்டியில் பால்க் லெஜண்ட்ஸ் நான்கு இலக்குகளால் வெற்றி பெற்றது. ஒன்பது போட்டிகளில் 15 இலக்குகளைக் கைப்பற்றினார்.இதன்மூலம் அதிக இலக்குகளைக் கைப்பற்றிய வீரகள் வரிசையில் முதல் இடம் பெற்றார்
1 மார்ச் 2018 அன்று 2018 அஹ்மத் ஷா அப்தாலி 4 நாள் போட்டியில் ஸ்பீன் கர் பிராந்திய துடுப்பாட்ட அணிக்காக இவர் முதல் தரத் துடுப்பாட்டப் போட்டியில் இவர்அறிமுகமானார். அந்த்ப் போட்டியில் பத்து இலக்குகளைக் கைப்பற்றினார். மேலும் இவர் ஆட்ட நாயகனாக தேர்வு செய்யப்பட்டார். இந்தப் போட்டித் தொடரில் எட்டு போட்டிகளில் விளையாடி 41 இலக்குகளைக் கைப்பறினார். இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதல் இடம் பெற்றார்.
கயஸ் அகமது ஒரு ஆப்கான் துடுப்பாட்ட வீரர் . இவர் ஆப்கன் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்.
2018–19 பங்களாதேஷ் பிரீமியர் லீக்கிற்கான வரைவுப் பட்டியலில் இடம் பெற்றதினைத் தொடர்ந்து, அக்டோபர் 2018 இல், ராஜ்ஷாஹி கிங்ஸ் அணியில் இடம் பெற்றார். பிப்ரவரி 2019 ஆம் ஆண்டில் நடைபெற்ற பிக் பாஷ் தொடரில் இவர் ஹோபார்ட் ஹரிகேன்ஸ் துடுப்பாட்ட அணிக்காக இவர் விளையாடினார். தைமல் மில்ஸ் காயம் காரணமாக வெளியேறியதனால் இவர் மாற்று வீரராகத் தேர்வானார்.